„Înțeleaptă decizie @NathalieLoiseau renunțarea la candidatura pentru președinția grupului RenewEurope, ex ALDE. Românul Ciolos Dacian, fost premier și fost comisar pentru Agricultură ar trebui să joace aici un rol important”, a scris Arthuis, șeful puternicei comisii pentru Bugete și fost ministru de Finanțe în Franța.





Acest grup va avea un rol foarte important în viitorul Parlament European, unde va fi al treilea ca mărime, după conservatorii din Partidul Popular European (PPE, dreapta) și social-democrați (S&D) și ar urma să facă parte din viitoarea majoritate parlamentară.







Președinția grupului va fi decisă în 18 sau 19 iunie, a afirmat o sursă europeană, citată de AFP.



În cazul în care va prelua președinția acestui grup din Parlamentul European, Dacian Cioloș ar fi primul politician din estul Europei care ar prelua președinția unui grup important PE.Informațiile vin după ce Nathalie Loiseau, lidera eurodeputaților de pe lista pro-Macron, a renunțat la candidatura pentru șefia acestui grup politic În urma acestui anunț, europarlamentarul Jean Arthuis a salutat decizia și a scris pe Twitter că Dacian Cioloș „ar trebui să joace” „un rol important” în șefia viitorului grup din PE.